[{"text_idx": "#000000", "text": "Aeg: 3 h /kevadest su\u0308giseni"}, {"text_idx": "#000001", "text": "O\u0303ppeprogrammi eesma\u0308rk on tutvustada neid Eesti looduses kasvavaid taimi, mida on vo\u0303imalik u\u0308htlasi ka toiduks tarvitada. O\u0303pilased saavad kogemuse, kuidas \u201eso\u0308o\u0308dav\u201c muutub \u201etoiduks\u201c ja o\u0303pivad looduses kasvavat rohkem ma\u0308rkama ja uue pilguga na\u0308gema. Ka\u0308sitletavad taimed erinevad vastavalt aastaajale."}, {"text_idx": "#000002", "text": "Programm algab u\u0308levaatega so\u0308o\u0308davatest ja mu\u0308rgistest taimedest. Lapsed o\u0303pivad taimi eristama ja harjutavad seda u\u0308mbruses kasvavate taimede po\u0303hjal. Loodusretke ka\u0308igus ka kogutakse taimi, millest hiljem o\u0303pitakse so\u0308o\u0308ke ja jooke valmistama. Pa\u0308rast metsaandide maitsmist toimub kokkuvo\u0303ttev juturing, kus jagatakse kogemusi saadud maitsetest ja ka\u0308sitletakse metsikute taimede toiteva\u0308a\u0308rtust."}, {"text_idx": "#000003", "text": "Lisainfo: Looduskooli u\u0308mbruses on ilm sageli tuuline ning u\u0308mbritsevad rannakarjamaad vesised. Kuna osa programmist toimub o\u0303ues, siis palume kanda ilmastikule vastavat riietust. Sobivaimad jalano\u0303ud on kummikud vo\u0303i nende puudumisel vo\u0303imalikult veekindlad jalano\u0303ud. Kui kool soovib lo\u0303unapausi pidada, siis see aeg lisandub programmi kestvusele."}, {"text_idx": "#000004", "text": "Kala on toit, mis paljudele lastele ei maitse. Ka\u0308esoleva o\u0303ppeprogrammi eesma\u0308rk on kalaga rohkem so\u0303braks saada. Tutvustatakse Eestis elavaid kalu, kalade bioloogiat, vo\u0303imalusi kalade pu\u0308u\u0308dmiseks ning so\u0308o\u0308giks tarvitamiseks."}, {"text_idx": "#000005", "text": "Programm algab u\u0308levaatega kalade ehitusest ja kohastumustest. Ma\u0308a\u0308raja abil harjutatakse liikide ma\u0308a\u0308ramist ja saadakse selgeks Eestis enamlevinud kalaliigid. Na\u0308itlike pu\u0308u\u0308givahendite abil tehakse tutvust erinevate kalapu\u0308u\u0308gi vo\u0303imalustega. O\u0303pitakse, millistel lihtsatel kodustel viisidel on vo\u0303imalik kala toiduks valmistada. Toimub u\u0308hine kala so\u0308o\u0308mise ja kokkuvo\u0303tete ring."}, {"text_idx": "#000006", "text": "Lisainfo: Kuna osa programmist toimub o\u0303ues, siis palume kanda ilmastikule vastavat riietust ja jalano\u0303usid. Kui kool soovib lo\u0303unapausi pidada, siis see aeg lisandub programmi kestvusele."}, {"text_idx": "#000007", "text": "Aeg: 2 pa\u0308eva / kevadest su\u0308giseni"}, {"text_idx": "#000009", "text": "Kahepa\u0308evane o\u0303ppepraktika toimub peaasjalikult Silma looduskaitsealal, kuid ku\u0308lastatakse ka teisi u\u0308mberkaudseid kaitsealasid. Programmis osalejad saavad u\u0308levaate looduskaitse vajalikkusest ja selle korraldusest Eestis, kaitstavatest objektidest ja kaitsealustest liikidest. Praktiliste tegevuste ka\u0308igus viiakse la\u0308bi loodusvaatluseid, mille ka\u0308igus o\u0303pitakse la\u0308hemalt tundma kohalikku linnustikku ja rannaniitu. Liikide tundmao\u0303ppimise ko\u0303rval po\u0308o\u0308ratakse ta\u0308helepanu ka nende omavahelistele seostele. O\u0303pilased viivad la\u0308bi uurimuse, mille ka\u0308igus hinnatakse karjatamise mo\u0303ju rannakarjamaa o\u0308koloogilisele seisundile."}, {"text_idx": "#000012", "text": "Leave this field empty if you're human:"}]